Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5399

2. Hajtómű megbízhatósága 2.1 A 3. fejezet, 3.4.1 alfejezetében és a 2. Függelékben előírtaknak megfelelően a tolóerő megszűnésének arányát úgy kell meghatározni, hogy amennyiben lehetséges az feleljen meg a kereskedelmi üzemeltetésből nyert adatoknak, kiegészítve azokat a hasonló körülmények között lebonyolított egyéb forgalomból szerzett üzemeltetési adatokkal. Az értékelés megalapozásához az aktuális forgószárnyas légijármű/hajtómű kombinációra vonatkoztatva a tervező állama által elfogadható óraszámú gyakorlati tapasztalat szükséges, kivéve, ha a rendelkezésre álló hajtóművel kiegészítő vizsgálatot vagy kísérletet hajtottak végre teljesen azonos kialakítás mellett. 2.2 A gázturbinás hajtómű megbízhatóságának vizsgálata során a bizonyítékokat a világszerte használatos teljes flotta adatbázisából kell meríteni, hogy az üzemeltetést jellemző minél nagyobb számú minta álljon rendelkezésre, melyeket a típusalkalmassági bizonyítványok tulajdonosainak kell összesíteniük és a tervező államának kell felülvizsgálnia. Mivel a járatók által használatos típusok nem mindegyikére kötelező a repült órák jelentése, ezért megfelelő statisztikai becslésekre lehet támaszkodni a hajtómű megbízhatósági adatok kimunkálása során. Az ilyen üzemeltetésre jóváhagyott egyedi járatók által létrehozott adatokat, beleértve az állapotváltozás figyelését és az események jelentését, a járatók államainak kell figyelnie és felülvizsgálnia annak igazolása érdekében, hogy a járatók által betartott gyakorlat megfelel az elvárásoknak. 2.2.1 A hajtómű állapotváltozásának figyelése a következőket tartalmazza:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes